Тэма: **Антонімы**

Мэта:

1. пазнаёміць вучняў са сло вамі з супрацьлеглым зна чэн нем, вучыць знаходзіць анто німы ў сказах і ў тэкстах;
2. узбагачаць слоўнік вучняў антонімамі;
3. выхоўваць павагу да мудрасці продкаў, імкненне дакладна выкарыстоўваць прыказкі ў сваім маўленні

Тып урока: вывучэнне новага матэрыялу.

Ход урока

Арганізацыйны этап

- Прывітанне! Пачынаем урок з гульні. Калі вы са мной згодны, гаварыце «так».

- Мову родную шануем. (Так.)

— На ўроку не сумуем. (Так.)

— І выдатна папрацуем. (Так.)

Будзем добра працаваць

I не будзем сумаваць!

Малайцы! Настрой у вас добры, а я жадаю вам поспехаў.

Актуалізацыя суб’ектнага вопыту

– На працягу апошніх урокаў мы з вамі гаварылі пра слова.

*Паслухайце,калі ласка, верш.*

Цёплыя словы - сонца і хата,
Лепшыя словы - мама і тата.

Смачныя словы - хлеб і суніцы,
Росныя словы - кветкі, крыніца.

Чулыя словы - сын, калыханка,
Ясныя словы - лета і ранак.

Мудрыя словы - жыта і поле,
Светлыя словы - вецер і воля.

Даўнія словы - водгулле, род,
Гордыя словы - звон і народ.

Словы бываюць розныя. Скажыце, калі ласка, а што ёсць у кожнага слова? (значэнне).

Растлумачце значэнне слова куфар. Для чаго выкарыстоўваецца куфар?

Сёння на ўрок нашы далёкія продкі прыслалі куфар з асаблівымі каштоўнасцямі – народнай мудрасцю.

Як вы лічыце, што ў гэтым куфры?

Моўная размінка

– Прачытайце самастойна сказ і вызначце, што знаходзіцца ў куфры?

«Хто без навукі, той як бязрукі».

Растлумачце прыказку

Ці можна яе зрабіць дэвізам нашага урока? Трэба яе добра запомніць.

Прачытаем прыказку:

Хорам, шэптам;

як пытальны сказ.

Куфар дасць нам парады, каб урок прайшоў плённа і з карысцю.

**Хвілінка чыстапісання.**

Лёгка пасварыцца, цяжэй памірыцца.

Як вы разумееце прыказку?

**Арфаграфічная размінка**

Менш гавары, больш пачуеш.

Чым дапаможа гэта прыказка на ўроку? А пра што вы даведаліся на тым уроку, што новага пачулі?

На тым уроку мы пазнаёміліся са словамі-сінонімамі. Падкажыце, калі ласка, што такое сінонімы?

Гульня “Якое слова “лішняе”. Работа ў парах (сігнал аб выкананні задання)

Сябар, вораг, прыяцель.

Гарачыня, спякота, холад.

Весялосць, гора, радасць.

Смелы, палахлівы, баязлівы.

Вучні называюць лішнія словы ў кожным радку, абгрунтоўваюць свой адказ. Праверка па дошцы.

Для чаго неабходны сінонімы?

Вызначэнне тэмы і задач урока

А якія па свайму значэнню лішнія словы да гэтых сінонімаў? (процілеглыя)

Хочаце папрацаваць з такімі словамі?

Давайце вызначым пытанні, на якія павінны атрымаць адказ?

Даведацца ………Ці ёсць у беларускай мове, словы з процілеглым значэннем? Як называюцца такія словы?

Навучыцца………Знаходзіць словы з процілеглым значэннем.

Вывучэнне новага матэрыялу

– Паўтарыце першую прыказку – параду. Менш гавары, больш пачуеш.

Ці ёсць тут словы, процілеглыя па значэнню?

Падбярыце свае пары такіх слоў?

Перад вамі лісточкі з незвычайным словам. Калі вы закрэсліце ўсе літары, якіх не існуе ў беларускай мове, то вы даведаецеся, як гэтыя словы называюцца. АWНWТОWНІWМWЫ

Чытанне правіла, ст. 98

Прымяненне новых ведаў і спосабаў дзеяння

Навука хоць намучыць, але жыць навучыць

Якую параду нам дае куфар для выканання наступнага задання?

Практ. 157 – падбор слоў антонімаў.

Вучань чытае ўзор.

Фізкультхвілінка.

Перш папрацуй, а тады і патанцуй

5. Замацаванне новых ведаў і спосабаў дзеяння

Работа ў групах

Добра там жывецца, дзе гуртам сеецца і жнецца

Прачытаць прыказкі. Падабраць словы-антонімы да выдзеленых слоў і запісаць.

1. **Чорнае\_**\_\_\_\_\_не стане.

2. Дрэнны **пачатак** не к добраму\_\_\_\_\_\_.

3. **Лёгка** раскідаць, ды\_\_\_\_\_\_\_\_збіраць.

4. Хто **чужога** не шануе, той \_\_\_\_\_\_\_не мае.

5**.Добрае** чуваць далека,\_\_\_\_\_\_\_яшчэ далей.

6.Якая **зіма**, такое і \_\_\_\_\_\_\_\_.

Самастойная работа.

 У людзей пытай, ды свой розум май.

Пр.159

6. Падвядзенне вынікаў урока

- У пачатку урока перад намі стаялі пытанні, на які мы шукалі адказы.

- Якія могуць быць па значэнню словы? (Блізкія і процілеглыя)

- Як называюцца словы з процілеглым значэннем?

- Чаму вучылі прыказкі з куфра народнай мудрасці?

- Што ж вы сабралі ў свае куфры? Спадзяюся, толькі веды і станоўчы настрой.

7. Інфармацыя пра дамашняе заданне

- Дома вы зможаце праверыць сваё ўменне знаходзіць антонімы па практ. 162, а каб не памыліцца папрацуеце над правілам на ст.98

8. Рэфлексія

- Выберыце тую прыказку, якая адпавядае вашай працы на ўроку.

Той не памыляецца, хто ад працы хіляецца

Добра папрацаваў, разумнейшым стаў.

У адно вуха ўляцела, а праз другое вылецела.